Diari Oficial de la Generalitat Valenciana


Sumari del DOGV 7469, del 19-02-2015 (2015/1435)

RESOLUCIÓ de 16 de febrer de 2015, del secretari autonòmic d'Economia i Ocupació, i director general del Servici Valencià d'Ocupació i Formació, per la qual es dóna publicitat de l'ampliació dels crèdits màxims que han de finançar les subvencions destinades a la contractació de jóvens desempleats en el programa d'ocupació pública Salari Jove per a l'exercici 2015
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7469

Data del DOGV
:   19-02-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1435


Data del document
:   16-02-2015

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 16 de febrer de 2015, del secretari autonòmic d'Economia i Ocupació, i director general del Servici Valencià d'Ocupació i Formació, per la qual es dóna publicitat de l'ampliació dels crèdits màxims que han de finançar les subvencions destinades a la contractació de jóvens desempleats en el programa d'ocupació pública Salari Jove per a l'exercici 2015 [2015/1435]  
En el Diari Oficial de la Comunitat Valenciana, d'11 de febrer de 2015, número 7463, es va publicar l'Orde 44/2014, de 30 de desembre, de la Conselleria d'Economia, Indústria, Turisme i Ocupació, per la qual es regulen i convoquen subvencions destinades a la contractació de jóvens desempleats en el Programa d'ocupació pública Salari Jove per a l'exercici 2015, i es dóna publicitat als crèdits i a la línia de subvenció destinada al finançament de les ajudes regulades per esta.  
  
L'apartat 1 de la disposició addicional primera de l'orde establix que les ajudes es finançaran a càrrec del capítol 4, codi de línia T7954000, subprograma 322.51, Foment d'Ocupació, per un import global màxim de 2.000.000,00 euros, fons procedents del Servici Públic d'Ocupació Estatal, i l'apartat 2 disposa que si en l'exercici 2015 hi ha crèdit disponible que permeta incrementar el finançament de l'orde, el secretari autonòmic d'Economia i Ocupació, director general del Servef, podrà ampliar la dotació inicial mitjançant una resolució que haurà de publicar-se en el Diari Oficial de la Comunitat Valenciana, sense que siga necessari obrir un nou termini de presentació de sol·licituds.  
  
De conformitat amb el que exposa i tenint en compte la Resolució de 4 de febrer de 2015, del secretari autonòmic d'Economia i Ocupació, director general del Servef, per la qual s'autoritza un ajust de dotacions entre línies de subvenció genèriques del capítol IV, «Transferències corrents», del subprograma 322.51, Foment d'Ocupació, per import de 3.000.000,00 euros, resolc:  
  
Únic  
Ampliar en 3.000.000,00 d'euros la dotació pressupostària per a finançar les subvencions destinades al Programa d'ocupació pública Salari Jove 2015, a càrrec del capítol 4, codi de línia T7954000, subprograma 322.51, Foment d'Ocupació, fons procedents del Servici Públic d'Ocupació Estatal, sense establir nou termini de presentació de sol·licituds.  
Després de l'increment, les subvencions destinades a la contractació de jóvens desempleats en el Programa d'Ocupació Pública Salari Jove per a 2015 es finançaran per un import global màxim de 5.000.000,00 euros.  
Contra este acte, que esgota la via administrativa, podran els interessats interposar recurs contenciós administratiu en el termini de dos mesos, a comptar de l'endemà de la seua publicació, davant del Jutjat Contenciós Administratiu de la província de València, d'acord amb el que establixen els articles 8, 14 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, recurs de reposició davant d'este mateix òrgan, en el termini d'un mes, computat en els termes ja mencionats, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. I això sense perjuí que els interessats puguen exercitar qualsevol altre recurs que estimen procedent.  
  
València, 16 de febrer de 2015.- El secretari autonòmic d'Economia i Ocupació, i director general del Servef: Fernando Díaz Requena.